Traditionalismo politic (Espania)

In relation con le organisation del Stato e le societate, **traditionalismo** es, secundo le actual definition del Real Academia Española, le «systema politic que consiste in mantener o restablir le institutiones antique». Le dictionario essential del lingua espaniol del Grupo Santillana lo defini a su vice como le «systema politic surgite in Europa in le 19e seculo que defendeva le mantenimento o restablimento del Ancian Regimine» e le da como synonymo le termino *[[ultramontanismo]]*. 

In Espania generalmente on ha identificate le traditionalismo con le realismo, le carlismo e le integrismo, ben que on ha considerate tamben exponentes del traditionalismo le pensatores appellate neocatholicos del regno de Isabel II, ultra alcun autores vinculate al dextra reactionari del Restoration e le Secunde Republica. Le traditionalismo espaniol se distingueva specialmente per le defensa del monarchia traditional e del unitate catholic de Espania.

## Definition del Encyclopedia Espasa
Le voce *Traditionalismo* del Encyclopedia Universal Illustrate Europee-American, publicate in 1928, definiva le termino **traditionalismo** in politica —in senso ample— como le systema social e politic opponite al liberalismo. Le traditionalismo fundamentava le regimine social e politic de Espania in le principios traditional del religion catholic e del monarchia catholic pur, rejectante absolutemente illos del separation inter le Ecclesia e le Stato, le soberanitate popular, le suffragio universal e le «libertate sin obstaculos preventive», secundo expression del Espasa. In iste senso, esseva intra le traditionalismo le carlismo, le integrismo e le appellate catholicismo social. Tamen, in senso stricte ille parola se ha applicate solmente al carlismo, pro esser iste le qual depost plus antique e con plus intransigentia ha defendite ille principios, uniente a iste defensa illo del derectos que ha affirmate haber al throno Carlos María Isidro de Borbón (fratre de Fernando VII) e su succesores, sustenente los unes e alteres con le armas in diverse occasiones.

De accordo con le Encyclopedia Espasa, le carlismo esseva in Espania le prime traditionalismo e le traditionalismo per antonomasia, essente le altere tendentias traditionalista brancas separate o derivate del mesme, differentiante se de illo unicamente in non facer question capital illo del derectos del  del Bourbones espaniol al Corona. De modo que depost le Sexennio Democratic e usque al prime scission, que esseva illo del integrismo o nocedalismo, le traditionalismo esseva un sol e mesme cosa con le carlismo, legitimismo o *communion catholico-monarchic*, que tote iste quatro nomines recipeva, dante se le prime e le quarte attendente al contento doctrinal, social e politic, e le secunde e tertie, al question dynastic.

## Historia e doctrina
Le traditionalismo espaniol es un currente de pensamento politic e ideologic que se developpava in Espania al lunge del seculos  e , characterisate per su defensa del ordine social catholic, le monarchia traditional, le unitate religiose e le critica al liberalismo, le democratia moderne e le secularismo. A differentia de altere conservatismos europee, le traditionalismo espaniol non aspira a moderar le cambio, sed a restaurar un ordine previe al constitutionalismo liberal. Es le pensamento politic que defende le tradition politic de Espania como incarnation del ordine natural christian.

Le invasion francese e le Cortes de Cádiz es le facto historic que motivava un revision del positiones politic in Espania. In le Constitution de 1812 remaneva definite le position initial del liberalismo espaniol, del qual derivarea al lunge del 19e seculo le liberalismo progressista e democratic. Le position del traditionalismo coagularea in un ample programma de reformas politic presentate a Fernando VII a su retorno del exilio e que esseva cognoscite con le nomine de «Manifesto del Persas». Le herede politic de iste ideario essera le carlismo.

Le termino “traditionalista” como tal apparerea decadas postea, importate de Francia. In le pais gallic on lo applicava al schola de pensamento representate per le viconte de Bonald (antithese de Jean-Jacques Rousseau), le conte de Maistre e plus tarde le jornalista Louis Veuillot, opponite al rationalismo e al ideas del illuminismo que ebuilliva in le Revolution Francese e le revolutiones europee de 1848. Dicte schola defendeva le soberanitate divin, le autoritate monarchic e le ordine social traditional face al principios liberal que comenciava a imperar in le politica. 

Illo comenciava a emplear se in Espania a medietate del 19e seculo pro designar le politicos o jornalistas tildate de “neocatholicos” que, influentiate per le currente francese e per le scriptos de Jaime Balmes e Juan Donoso Cortés, defendeva iste mesme propositiones. Tamen, secundo Gumersindo Laverde, le traditionalistas espaniol prendeva bentosto un altere inspiration, particularmente in le scholastica, que nunquam habeva disparite del seminarios espaniol e se reprendeva tunc con nove vigor. 

In le decada de 1860 le Real Academia de Scientias Morales e Politic usava indistintamente le denominationes de “neo-catholico” e “traditionalista”, non comprendente sino un mesme cosa per ambes. Tamen, con le tempore, le adjectivo “traditionalista” se ligava de maniera plus concrete al carlismo, que reapparerea potente post le revolution de 1868 e canalisava iste ideas in un gruppamento politic active e organisate. De facto, depost finales del 19e seculo “carlismo” e “traditionalismo” passava a esser synonymos e le organisation del carlismo prendeva le nomine de Communion Traditionalista.

Intra le carlismo, que propugnaba un contra-revolution face al reformas liberal que destrueva le ordine traditional, le proposta politic girava circa le monarchia traditional, que non esseva absolutista sed representative del corpores intermedie, con Cortes statal o gremial, radicate in le idea tomista de lege natural e in le doctrina social del Ecclesia. Pro le traditionalistas, le monarchia debeva esser organic, hierarchic, subsidiari e catholic. Le carlismo comprendeva le historia como un lucta inter tradition e revolution, essente iste ultime identificate con le protestantismo, le Illuminismo, le liberalismo e le marxismo.

In le sino del carlismo surgeva in 1888 le partito integrista, ducite per Ramón Nocedal, post scinder se per dissensiones con le pretendente carlista Carlos VII. Le integrismo susteneva un vision ancora plus rigide del union inter Ecclesia e Stato. Illo proponeva un regimine theocratic ubi tote legislation debeva submitter se al magisterio ecclesiastic. Nocedal esseva un del prime politicos espaniol in assumer le *[[Syllabus|Syllabus Errorum]]* (1864) de Pio IX como programma politic. Como affirma Jordi Canal, le integrismo anticipava le catholicismo politic ultramontan que florirea in le seculo .

A finales del 19e seculo, le historiador e philologo Marcelino Menéndez Pelayo forniva un version plus erudite del traditionalismo. In su obra *[[Historia del heterodoxos espaniol]]* (1880-1882), ille defendeva que le essentia del identitate espaniol resideva in le unitate religiose catholic, interrumpite solmente per hereticas importate. Ben que ille non esseva carlista ni integrista, Menéndez Pelayo compartiva con illes le rejection al liberalismo, al qual ille videva como un ideologia estranie e destructora del spirito national. Pro ille, le inimicos del pais esseva le Reforma protestante, le Illustration e le liberalismo.

Post le morte de Carlos VII e le declino del carlismo como fortia insurrectional, surgeva le mellismo, currente ducite per Juan Vázquez de Mella, que se separava del pretendente Jaime de Bourbon in 1919. Le mellistas proponeva un forma de traditionalismo plus “moderne” e realista, orientate a influer in le politica parlamentari. Vázquez de Mella defendeva un monarchia decentralisate, un representation corporative (non de partitos), e un communitate organic guidate per le principios del lege natural e le moral christian. Mella affirmava que le Stato debeva fomentar le corpores intermedie e garantir le harmonia de classes sub le principio de subsidiarietate, con un Stato interventionista in lo economic. Nonobstante, ante le avante del communismo e le conjunctura del epocha, le mellistas peteva un «dictatura del ordine» que poneva fin al chaos e le conflictivitate social, anticipante le fascismo.

Tamben le maurismo, movimento surgite in le decada de 1910 del extrema dextra del partito conservator, compartiva con le traditionalismo su defensa del ordine social, le autoritate e le catholicismo, ben que sin rumper del toto con le systema liberal. Si ben illo non esseva un currente traditionalista in senso stricte, illo influentiava figuras que transitava verso positiones traditionalista e adjutava a forjar un synthese inter regenerationismo conservator e pensamento contra-revolutionari. Iste convergentia se reflecteva in le dictatura de Primo de Rivera (1923–1930), que recipeva le appoio de ancian mauristas e de sectores traditionalista, e que adoptava un discurso antiliberal, catholic e corporativista, influentiate per ideas de radice traditionalista super le autoritate, le unitate national e le critica al partitocratia.

Durante le Secunde Republica, le traditionalismo reviveva con fortia como responsa al laicismo del regimine. In iste contexto surgeva *[[Acción Española]]*, un revista fundate in 1931 circa le qual se formava un gruppo de intellectuales monarchic que defendeva un restauration del monarchia autoritari catholic. Ben que le majoritate non esseva carlistas in senso stricte, illes compartiva le nucleo doctrinal traditionalista. Lor figuras clave esseva Ramiro de Maeztu, Eugenio Vegas Latapie e Pedro Sainz Rodríguez. Influentiate per Charles Maurras e le integralismo francese, iste autores promoveva le nationalismo catholic, le restauration de un Espania imperial e le rejection del parlamentarismo liberal.

*Acción Española* jocava un rolo importante in le clima ideologic que precedeva al franquismo, influentiante alcun sectores del armea sublevate. Ramiro de Maeztu, in particular, synthetisava le pensamento traditionalista in su obra *[[Defensa del Hispanitate]]* (1934), ubi ille exaltava le catholicismo como tracto definitori del cultura hispan e denunciava le males del relativismo moderne. Un altere de su figuras, Víctor Pradera, publicava *[[El Estado Nuevo (libro)|Le Stato Nove]]* (1935), inspirante se in le Stato del Reges Catholic.

Con le victoria franquista in le Guerra Civil, multe pensatores e militantes traditionalista videva le opportunitate de applicar lor vision del ordine politic. Tamen, le franquismo esseva un synthese de varie currentes autoritari, includente falangistas, monarchicos, catholicos e traditionalistas. Le Movimiento Nacional (officialmente Falange Espaniol Traditionalista e del Juntas de Offensive National Syndicalista) incorporava elementos del traditionalismo, in lo que se cognosceva posteriormente como national-catholicismo. Le regimine del general Franco definiva Espania como un «monarchia traditional, catholic, social e representative» (ben que sin rege), affirmava haber «como timbre de honor le acatamento al Lege de Deo» e stabiliva unes Cortes organic. Nonobstante, su character initialmente totalitari e su relation con le Falange generava tensiones con le traditionalistas pur, specialmente le carlistas.

Le traditionalismo espaniol ha essite un currente variate e complexe, con manifestationes doctrinal que va del integrismo theocratic usque a formas plus pragmatic e parlamentari como le mellismo. Lor punctos commun ha essite le defensa del religion catholic como fundamento del ordine politic, le monarchia pur, le rejection del liberalismo e le valor del tradition espaniol. Longe de esser un mere conservatismo, le traditionalismo espaniol ha offerite un cosmovision complete, contraponite al projecto del modernitate illustrate.

Actualmente le traditionalismo conserva alcun sequitores, specialmente in gruppos carlista minoritari e circulos academic. Su legato se trova plus in le pensamento que in le politica practic, sed continua essente objecto de studio como un del ideologias plus persistente del historia contemporanee espaniol.
	
In nostre dies on formula le traditionalismo como opponite a tote le ideologias moderne pro considerar los contrari al dogmas del fide catholic —tote iste systemas ha essite condemnate per le Ecclesia catholic in alcun momento de su historia— e al principios fundamental del pensamento traditional, de qui le bases ha essite ponite per Aristoteles, Sancte Augustino, Sancte Thomas de Aquino (tomismo), etc. Pro illo, le traditionalistas rejecta, inter alteres, le ideologias del liberalismo, capitalismo, anarchismo, marxismo, socialismo, communismo, fascismo, nazismo, anarcho-capitalismo, etc., e non admitte esser adscripte al sinistra, al centro o al dextra in le panorama politic moderne, pois que illes se oppone a illo frontalmente in tote su formas.

## Pensatores traditionalista espaniol
### 19e seculo

Le pensatores contra-revolutionari plus signalate de principios del 19e seculo, totalmente opponite al Constitution espaniol de 1812, esseva le cardinal e archiepiscopo Pedro de Inguanzo, le archiepiscopo Rafael de Vélez, le episcopo Raimundo Strauch e Francisco Alvarado, «le Philosopho Rancio». 

Malgrado le vinculation del pensamento contra-revolutionari con le carlismo, post le convenio de Vergara e durante le regno de Isabel II, in que le carlismo esseva proscripte, le idea traditionalista se exprimerea tamben al margine del question dynastic (gruppo cognoscite pejorativemente como «neocatholicos»), distinguente se Jaime Balmes e Juan Donoso Cortés como su principal theoricos. 

Secundo Alexandra Wilhelmsen, le prime pensatores propriemente carlista esseva le clericos Vicente Pou, Magín Ferrer, Atilano Melguizo e Félix Lázaro García, assi como le jornalista Pedro de la Hoz, director del diario *[[La Esperanza (1844-1874)|La Esperanza]]*.

Post le revolution de 1868, que dechainava le grande resurgimento del carlismo, Antonio Aparisi y Guijarro serea un del plus intime collaboratores del pretendente Carlos VII, al qual ille adjutava a rediger su prime exposition doctrinal, le *[[:s:Carta-Manifiesto de Don Carlos a su hermano Don Alfonso (1869)|Carta-Manifesto a mi fratre Alfonso]]*. Durante le Sexennio Revolutionari tamben asesorava a Don Carlos pensatores como Antonio Juan de Vildósola, Vicente de la Hoz, Gabino Tejado, Francisco Navarro Villoslada e Bienvenido Comín.

Intra le traditionalismo integrista, esseva pensatores destacate le sacerdote Félix Sardá y Salvany, Francisco Mateos Gago, Juan Manuel Ortí y Lara e Ramón Nocedal, fundador iste ultime del Partito Integrista e director del diario *[[El Siglo Futuro]]*.

### 20e seculo

Juan Vázquez de Mella, supernominate «le Verbo del Tradition», se converterea a principios del 20e seculo in le ideologo per antonomasia del carlismo. Su obra remaneva reflectite in su discursos, pronunciate generalmente in le Cortes, e in su articulos publicate in *[[El Correo Español (1888-1921)|El Correo Español]]* e altere periodicos traditionalista. Altere autores carlista signalate del Restoration esseva Luis María de Llauder, Leandro Herrero, Benigno Bolaños, Miguel Fernández Peñaflor, Manuel Polo y Peyrolón, Enrique Gil Robles, José Roca y Ponsa e Luis Hernando de Larramendi, inter alteres.

Le politico e essayista Gonzalo Fernández de la Mora questionava in 1981 que «traditionalismo» in Espania esseva exactamente lo mesme que «carlismo», ponente como exemplo de pensatore traditionalista del Restoration al polygrapho Marcelino Menéndez Pelayo, de adscription pidalina, e, durante le Secunde Republica, a Ramiro de Maeztu e le gruppo del revista *[[Acción Española]]*, vinculado al partito antiliberal alfonsino Renovación Española, si ben alcun del redactores del revista, como Víctor Pradera e Emilio Ruiz Muñoz, militava in le Communion Traditionalista.

Le P. Joachim Fernández expone como principal theoricos del doctrina traditionalista sub le aspecto sociologic a Balmes e Aparisi y Guijarro e, in le aspecto theologic, a Donoso Cortés e Juan Vázquez de Mella, cata un del quales developpava un doctrina positiva e un critica del liberalismo e del socialismo, apportante tamben solutiones al question social de su tempore. 

Per su parte, José Manuel Cuenca Toribio signala a Donoso, Aparisi y Guijarro, Vázquez de Mella e Víctor Pradera como le nomines plus importante in le conformation del pensamento contra-revolutionari in Espania, si ben sustene que serea autores como Inguanzo, Vélez, Sardá y Salvany o Castro Albarrán illos que trovava plus ecco e influentia in le pais.

Intra le campo strictemente carlista, durante le decada de 1930 se distingueva pensatores como Víctor Pradera e Marcial Solana e, in le secunde medietate del 20e seculo, autores como Francisco Elías de Tejada, Rafael Gambra e Álvaro d'Ors.

Secundo Alberto Ruiz de Galarreta («Aurelio de Gregorio»), redactor del revista catholic pampilonense *Siempre p'alante*, durante le franquismo le carlistas Luis Hernando de Larramendi, Marcial Solana, Luis Ortiz y Estrada, Manuel Fal Conde, Francisco Elías de Tejada, Rafael Gambra, Jaime de Carlos, Melchor Ferrer e alteres de qui le travalios esseva editate ab Sevilla per *Ediciones Montejurra*, studiava le «authentic pensamento politic traditionalista espaniol», que non serea illo del Ancian Regimine, sed illo del regimine immediatemente precedente a iste.

### 21e seculo
In opinion de Galarreta, in le decada de 2010 se distingueva in le traditionalismo le epigonos del professor Elías de Tejada, ducite per Miguel Ayuso e le fratres Andrés e José Miguel Gambra. 

Ayuso es tamben continuator del equipa intellectual traditionalista, ben que non adscripte al carlismo, que se formava in le annos 60 circa le revista *[[Verbo (revista)|Verbo]],* del qual faceva parte, inter alteres, Eugenio Vegas Latapié, Juan Vallet de Goytisolo e Francisco Canals Vidal.

Le philosopho e scriptor catalan Javier Barraycoa, vinculate al carlismo ab su juventute e discipulo de Canals, serea un altere exemplo destacate. 

Ab un postura minus mediatisate per le hereditage politic carlista, on poterea considerar tamben como integrante de iste schola de pensamento al scriptor Juan Manuel de Prada.

## Vide tamben
* Unitate catholic de Espania
* Absolutismo espaniol
* Carlismo
* Neocatholico
* Partito Integrista
* Communion Traditionalista

## Bibliographia
* 
* 
* 
* 
* 
* 
* 
* 
* 
* 
*